શહેરના સાંઈ જીવદયા ગૃપ જે બારેમાસ રીબાતા કુતરા, ગાય અને અન્ય પશુઓની સારવાર કરે છે. આ ગૃપ દ્વારા સવાલા દરવાજા પ્રાથમિક શાળા પાસે ઘાયલ પક્ષીઓની સારવાર માટેનો કેમ્પ રાખવામાં આવ્યો હતો. જેમાં ૩૭ કબુતર, બે બગલા, બે સમડી, ૧ બાજ અને ૧ ઘુવડ ઘાયલ હાલતમાં લાવવામાં આવ્યા હતા. જેમની સારવાર કરવામાં આવી હતી. સારવારમાં ચાર કબુતર મરી ગયા હતા. આઈ.ટી.આઈ.ચાર રસ્તા પાસે દર્શના એનીમલ હેલ્પલાઈનમાં સાત કબુતર અને એક હોલો એમ આઠ ઘાયલ થયેલ પક્ષીઓ લાવવામાં આવ્યા હતા. આ કેમ્પમાં ઠંડીના કારણે પગ જકડાયેલી હાલતમાં બે કુતરા પણ સારવાર માટે કેમ્પમાં લાવવામાં આવ્યા હતા. બન્ને કુતરાઓને ગરમીના ઈન્જેક્શન આપતા ચાલતા થયા હતા. વિસનગર પાંજરાપોળ આયોજીત તથા જૈન એલર્ટ ગૃપ દ્વારા સંચાલીત એનીમલ હેલ્પલાઈનમાં પગમાં અને પાંખોમાં ઈજા થયેલા નવ કબુતર સારવાર માટે લવાયા હતા. જેમાં બે મરી ગયા હતા અને સારવાર બાદ સાત કબુતર બચાવાયા હતા.